Na temelju odredbi iz članka 11. Odluke o izvršenju proračuna Općine Domaljevac-Šamac za 2023. godinu („Službeno glasilo Općine Domaljevac-Šamac“ broj: 4/22), i Odluke o programu utroška sredstava sa kriterijima za dodjelu utvrđenih proračunom općine Domaljevac-Šamac za 2023. godinu na poziciji „Grant za sport“, općinski načelnik raspisuje :

**JAVNI POZIV**

**za podnošenje projektnih prijedloga za utrošak sredstava utvrđenih proračunom Općine Domaljevac-Šamac za 2023. godinu na poziciji „Grant za sport“**

**I.**

Općina Domaljevac-Šamac dodjeljuje sredstva utvrđena proračunom Općine Domaljevac-Šamac za 2023. godinu na poziciji „Grant za sport“ u ukupnom iznosu do 60.000,00 KM i to: odbojkaškim sportskim organizacijama do 25.000,00 KM, muškim nogometnim organizacijama do 24.000,00 KM, ženskim nogometnim organizacijama do 3.000,00 KM, omladinskim pogonima do 3.000,00 KM i ostalim nespomenutim sportskim organizacijama do 5.000,00 KM.

**II.**

Korisnici sredstava su sportske organizacije koje su registrirane i djeluju na području općine Domaljevac-Šamac.

**III.**

Projektne aktivnosti mogu trajati najduže do kraja kalendarske godine.

**IV.**

Opći kriteriji za odabir sportskih organizacija su:

- registrirano sjedište na području Općine Domaljevac-Šamac

- imaju imenovanu odgovornu osobu za vođenje projekta

- projekti se odnose na oblasti koje su definirane javnim pozivom

- dostavljeno Izvješće o utrošenim sredstvima za proteklu godinu (ukoliko su dobili sredstva)

- organizacija djeluje na području općine Domaljevac-Šamac najmanje jednu godinu.

**V.**

Posebni kriteriji za odabir sportskih organizacija su:

*-* broj direktnih korisnika/sudionika apliciranog projekata

- kvaliteta apliciranog projekta i njegov doprinos ostvarenju programskih zadataka sportske organizacije

- doprinose rješavanju problema koji su važni za lokalnu zajednicu

- doprinose poboljšanju života u lokalnoj zajednici

- imaju jasne namjene odnosno ciljeve i očekivane rezultate

**VI.**

Za ostvarivanje prava na grant za sport zainteresirane sportske organizacije su dužne dostaviti sljedeću dokumentaciju:

- obrazac prijave, (prilog I.)

- projektni prijedlog, (prilog II.)

- izvadak iz registra u kojem je sportska organizacija upisana ne starije od 3 mjeseca

- potvrda o transakcijskom računu sportske organizacije

Općina Domaljevac-Šamac zadržava pravo provjere valjanosti bilo kojeg dostavljenog dokumenta, te mogućnost da zatraži i dodatnu dokumentaciju.

**VII.**

Prijave se predaju u zatvorenoj kuverti na šalteru prijemnog ureda općine Domaljevac-Šamac, sa naznakom Prijava na javni poziv za podnošenje prijava za utrošak sredstava utvrđenih proračunom općine Domaljevac-Šamac za 2023. godinu na poziciji „Grant za sport“ -ne otvarati. Obrazac prijave je dostupan na stranici i na šalteru prijemnog ureda općine.

**VIII.**

Javni poziv je objavljen na službenoj web stranici Općine Domaljevac-Šamac i oglasnoj ploči Općine Domaljevac-Šamac.

Javni poziv ostaje otvoren 15 (petnaest) dana od dana objave na službenoj web stranici i oglasnoj ploči Općine Domaljevac-Šamac.

**IX.**

O primljenoj pošiljci vodi se posebna evidencija i izdaje se potvrda o prijemu.

Prijave koje nisu blagovremene i uredne neće se uzimati u razmatranje, a Općina Domaljevac-Šamac nema obavezu vraćanja dokumentacije.

**X.**

Svi aplikanti koji su predali projektni prijedlog biti će o Odluci za njihov projektni prijedlog obavješteni u roku od 30 dana od zatvaranje javnog poziva.

Nakon konačne Odluke o dodjeli sredstava, aplikanti čiji je projekt odobren potpisuju ugovor o implementaciji projekta.

**XI.**

Za sve dodatne informacije se možete obratiti na mail: **opcina.domaljevac@outlook.com**

**Bosna i Hercegovina**

**Federacija Bosne i Hercegovine**

**Županija Posavska**

**OPĆINA DOMALJEVAC-ŠAMAC**

**OPĆINSKI NAČELNIK**

**Broj: 01-11-197-1/23**

**Domaljevac, 13.02.2023. godine**

 ***Općinski načelnik***

 ***Stjepan Piljić, prof.***